****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Pozvaní na hostinu sme všetci . . .

Dnes máme prvú nedeľu po vianočnom období. Niektorí ste už „zbúrali“ stromček a niektorí ho ešte máte do 2. februára, tak ako ja na fare. Dnes sme v evanjeliu počuli o prvom Ježišovom zázraku. Premenenie vody na víno. Aj keď so svadbami (kresťanskými) v čase pandémie je to teraz slabšie, ak nie žalostné, predsa si môžeme byť istí, že Ježiš nás všetkých pozýva na hostinu. Na hostinu v jeho chráme. Na stretnutie s Ním samým. Na obdarovanie Ním samým. Mnohé pekné veci nám v živote už zovšedneli. Mnoho potrebné veci nám zovšedneli. Vzťah, osobný vzťah s Ježišom a čas trávený s ním však nie je iba nejaké pekná sentimentálne záležitosť, nie je to len niečo potrebné, je to nevyhnutnosť toho, ak chceme naozaj žiť, nie iba prežiť. Ak chceme mať plné srdce, nie iba žalúdok a intelekt. Ak chceme mať protilátky proti hriechu a diablovi, nie iba proti Covid - 19. Vianočné obdobie skončilo, no Dieťa Ježiš s ľudskou tvárou je tu medzi nami. Aj On sa cíti opustený drvivú väčšinu dňa, či týždňa v bohostánku. A práve odtiaľ nám adresuje svoje pozvanie: Pozývam ťa na hostinu, milý brat, milá sestra ! ! ! Nech si už posledný rok, či dva prežil akokoľvek, v mojom srdci si vždy vzácny(a) a milovaný(á). Ježiš čaká, že ho dáme na prvé miesto. Že sa vďaka nemu staneme skutočnými duchovnými milionármi. Koľko nádob naplnili posluhujúci vodou v Káne Galilejskej ? Presne šesť. To je ako všedných dní v týždni. No najdôležitejší je ten siedmy. Pardón: prvý ! Nedeľa – deň Pána je prvým. A to nie je iba tak. 1 pred 6 nulami je milión. 1 za 6 nulami je iba jedničkou. To je pravda, nie iba lacná matematika. Ježiš chce naplniť našu všednosť, premeniť ju, dať jej zmysel. Chce nám darovať trochu viac skutočnej radosti do života. Z radovánok sme už unudení a frustrovaní. Radosti do vzťahov, do manželstiev a rodín. Tak ako to napísal Martin Kramara: „Víno, ktoré dostali mladomanželia bolo lepšie ako to, ktoré samé nachystali. Koľko párov má obavu, že ak by Boha pustili do svojho života, museli by toto a nesmeli tamto ? Koľkí sú presvedčení, že bez Boh im bude lepšie ? Veď vína je nadostač: v zaľúbení sa, v sebe, v intimite, v spoločných zážitkoch, v cestovaní. Avšak, kto uveril Božej prajnosti, raz naozaj zistí, že On má pre neho pripravené viac. A lepšie. V čase, keď sa iným už víno vyčerpalo – vplyvom všednosti, veku, problémov a starostí a keď už aj hľadajú čím ho nahradiť, tí, ktorí pozvali Krista do vzťahu, zisťujú, že jeho milosť prináša ešte „lepšie víno“. Zrelú a trvalú lásku“ Od stredy máme možnosť byť vo väčšom počte na sv. omšiach. Využime to prosím. Nie zo strachu, či zvedavosti, nie vo vrátení sa k akejsi starej rutine, ale ako slobodné pozvanie od najlepšieho Ženícha – Krista. Veď všetci tvoríme Cirkev–Jeho Nevestu bez vrásky a poškvrny. Krásne fašiangy všetkým !

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Zmena počtu na sv. omšiach: Od stredy 12. januára sa podľa nariadenia vlády môžeme zúčastňovať na sv. omšiach vo väčšom počte. V Kokošovciach a Dulovej Vsi je to 100 ľudí, v ostatných kostoloch 50% kapacity sediacich veriacich. Všetci sú v režime OP. Zmena je v tom, že už sa nemusíte zapisovať na zoznamy. Vždy je potrebné mať pri sebe doklad o očkovaní, resp. prekonaní ochodenia za posledných 180 dní. Do tejto kategórie OP spadajú aj tí, ktorí z lekárskeho hľadiska nemôžu byť očkovaní. Mali by mať tiež pri sebe doklad od svojho všeobecného lekára. Rovnako platí, že aj deti do 12 rokov môžu spokojne prísť ! ! !
* Rodičia prvoprijímajúcich detí: Veľmi pekne prosíme o stretnutie rodičov prvoprijímajúcich detí 3. roč. dnes 16. jan. popoludní o 14. h. vo farskom kostole v Kokošovciach. Okrem nedeľnej sv. omši by sa každé takéto dieťa malo aspoň raz zúčastniť osobne sv. omše aj počas týždňa. Zrkadielko povie každému či je tak
* Birmovanci: Stretnutie birmovancov bude v piatok 20.1. hneď po sv. omšiach v Kokošovciach a Dulovej Vsi. Prosím príďte všetci a doneste si zošit a pero.
* Adorácia: V Kokošovciach v utorok a piatok od 17 hod., v Žehni v stredu od 17.15 hod. V Lesíčku vo štvrtok od 16.30 hod. Pozývame klaniať sa . . .
* Rómovia: Katechéza pred 1. sv. prijímaním bude v stredu 19.1. od 16. h v Žehni
* ZBIERKA na podporu UPS a ACM: Na budúcu nedeľu 23.1. bude v našej farnosti zbierka na podporu Arcidiecézneho centra mladých a Univerzitných pastoračných centier v našej arcidiecéze. Za Váš milodar vyslovujeme *Pán Boh zaplať*
* Zapisovanie intencií: Intencie na mesiace január - marec 2022 môžete nahlásiť v Kokošovciach v pondelok a utorok hneď po sv. omši, v Dulovej Vsi vo štvrtok po sv. omši, na Zlatej Bani v nedeľu 10 minút pred a hneď po sv. omši a v Žehni v stredu po sv. omši. Zatiaľ prosíme po jednej intencii na rodinu. Nezabudnite hlásiť dopredu výročné sv. omše vašich príbuzných ! ! !
* Postup pri nahlásení pohrebu: Pre zjednotenie postupu v rámci celej našej farnosti prosíme o dodržanie nasledujúceho usmernenia: Pohreb je v prvom rade povinná rodina nebohého vybaviť s príslušnou pohrebnou službou, ktorú si vyberie. Oni určujú deň aj čas. Potom je možné kontaktovať kostolníka (-čku) a prosiť o vyzváňanie. Až následne kontaktujte p. farára a dohodnite veci osobne s ním na fare. Vždy je potrebné predložiť List o prehliadke mŕtveho. Pohrebná sv. omša je milosť nie povinnosť ! Rodina potom osloví pani kantorku príslušného kostola, resp. ak tá nemôže tak inú z farnosti, resp. mimo našej farnosti. Súbežne s tým je potrebné zabezpečiť aj minimálne dvoch miništrantov daného kostola, resp. keby nemohli tak iných. Ďakujeme za pochopenie a rešpektovanie týchto pravidiel.

*Pokojný nový rok Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE2.TÝŽDEŇ CEZ ROK(17.1.2022 – 23.1.2022)

|  |  |  |  |  |  |
| --- | --- | --- | --- | --- | --- |
| 17.1. | PO | *Sv. Antona, opáta, Spomienka* | KOKOŠOVCE | 8.00 | + Paulína + Jozef + Mária + Juraj a ost. zosnulí z rodín |
| Dulova Ves | 18.00 | + Jozef + Katarína + Dominik + Mária *č.139* |
| 18.1. | UT | *Utorok* *2. týždňa cez rok* | KOKOŠOVCE | 18.00 | ZBP rod. Ivanecka a rod. Maxova *č.97* |
| 19.1. | STR | *Streda* *2. týždňa cez rok* | Zlatá Baňa | 18.00 | + Ján + Anton + Ladislav + Anna a ost. r. Kováčovej *č.54* |
| Žehňa | 18.00 | + Terézia a ost. rod. Gruskovej, Vavrekovej *č.215* |
| 20.1 | ŠT | *Štvrtok* *2. týždňa cez rok* | Dulova Ves | 18.00 | + Vincent + Mária a ost. rod. Ivaneckej *č.142* |
| KOKOŠOVCE | 18.00 | + Božena + Martin + Mária + Jozef + Ján a ost. r. Repákovej a Pankieviczovej *č.188* |
| Lesíček | 17.00 | *Sv. omša Za Boží ľud farnosti* |
| 21.1. | PIA | *Sv. Agnesy,* *panny a mučenice, Spomienka* | KOKOŠOVCE*Birmovanci 18.40* | 18.00 | + rod. Frankovej + rod. Zajacovej *č.292* |
| Dulova Ves*Birmovanci 18.30* | 18.00 | + Vincent a ost. r. Birošovej a Gajdošovej *č.105* |
| 22.1. | SO | *S nedeľnou platnosťou* | KOKOŠOVCE | 18.00 | ZBP rod. Ivanecka *č.8* |
| Dulova Ves | 18.00 | ZBP r. Komárova, Spišiakova a Holečkova *č.150* |
| 23.1. | NE | *3. nedeľa v období* *cez rok* | Dulova Ves | 8.30 | ZBP Miroslav s rod. *č.43* |
| KOKOŠOVCE | 7.30 | Za Boží ľud farnosti |
| 10.30 | ZBP rod. Ňachajova a rod. Zajacova *č.134* |
| Zlatá Baňa | 9.00  | ZBP rod. Markušova Bučkova, Haverova a Grešova *č.148* |
| Žehňa | 10.00 | ZBP Ivana s rod. *č.182* |
| Lesíček | 11.00 | *Sv. omša na úmysel od ľudí* |

*„Neraz pri pohľade na svoj život vidíme len to, čo nám chýba a nemyslíme na to dobré**a na talenty, ktoré vlastníme. Ale Boh nám ich dal, pretože nám zveruje dôveru a žiada nás, aby sme sa naplno vložili do prítomnej chvíle, bez nostalgie po minulosti,*  *v pracovitom očakávaní jeho návratu.“ pp. František**Zamyslenie zo Slova medzi nami, utorok 11.1.2022**„Dušu som si vyliala pred Pánom.“ (1Sam 1,15)*  „Nerob tu scény!“ zašepkáš na svojho blízkeho, keď na verejnom mieste začne prejavovať emócie. Niečo podobné povedal Anne kňaz Heli v domnienke že je v Božom chráme opitá. V skutočnosti sa však Anna potichu úprimne modlila, no pred Bohom si „vylievala dušu“ s takou silou, že sa až Helimu zdalo, že ozaj „robí scény“. Výrazy „vylievať si srdce“ či „vylievať si dušu“ sú veľavravné: predstav si, ako starostlivo Anna vo svojom vnútri uchovávala svoje myšlienky a túžby. Vždy, keď sa jej sokyňa Fenena vysmievala, že je bezdetná, pribudlo do jej vnútornej nádoby pár boľavých kvapiek. Napokon sa jej pohár bolesti a zúfalstva naplnil a všetko, čo v ňom uchovávala, sa začalo pred Pánom vylievať. Takáto modlitba sa možno nezhoduje s krásne formulovanými modlitbami vo Svätom Písme či s modlitbami Cirkvi. V skutočnosti však biblická predstava modlitby nie je iba tichá a kontemplatívna. Dávidovi srdce pukalo(Žalm 42), ba aj v evanjeliách mnoho ľudí v snahe dostať sa k Ježišovi „robilo scény“ – rozobrali strechu nad hlavami zástupu, vyliezli na strom, slzami mu máčala nohy verejná hriešnica a vlasmi mu ich poutierala, dokonca niektorí naňho aj kričali. V každej takej modlitbe bolo niečo nesmierne úprimné. Človek, ktorý trpel tak veľmi ako Anna, vyskúšal všetky dostupné prostriedky, ale nič nepomohlo. Už nemal čo predstierať, nemal dôvod sa pretvarovať a neostala mu žiadna trpezlivosť na ďalšie pokojné vyčkávanie. Anna sa pokojne mohla modliť aj takto: „Bože, tebe už na mne nezáleží?“ Možno si niekedy tieto slová zvolal aj ty sám. Neboj sa dnes – či kedykoľvek – urobiť pri modlitbe „scénu“. Úprimne vyznaj, čo náš na srdci – či už je to bolesť, nádej alebo túžba. Vezmi si príklad z Anny a všetko toto predlož Bohu: Povedz mu, čo ťa bolí, v čo dúfaš, čoho sa naozaj obávaš. Vylej si svoje srdce pred Pánom. Možno si všimneš, že si mu tým dovolil naplniť ťa tým, čo ti sám chcel dať. Akoby ti Boh hovoril: „KONEČNE! A teraz mi dovoľ, aby som si pred tebou vylial svoje srdce ja.“ Pane Ježišu, ty najlepšie vieš, čo mám naozaj na srdci; vylievam si ho pred tebou.“ |